| *Acyrthosiphon pisum*Pulgón do chícharo |
| --- |
| Ninfas de *Acyrthosiphon pisum* canda á nai,sobre o caule do chícharo do que extraen o zume |
| Clasificación científica |
| 

|  |  |
| --- | --- |
| Reino: | Animalia |
| Filo: | Arthropoda |
| Subfilo: | Hexapoda |
| Clase: | Insecta |
| Orde: | Hemiptera |
| Superfamilia: | Aphidoidea |
| Familia: | Aphididae |
| Xénero: | *Acyrthosiphon* |
| Especie: | ***A. pisum*** |

 |
| Nome binomial |
| ***Acyrthosiphon pisum***(Harris, 1776) |
| Subespecies |
| *Véxase o texto* |

***Acyrthosiphon pisum***, coñecido vulgarmente como **pulgón do chícharo**, é unha especie de insecto da orde dos hemípteros, e superfamilia dos afidoideos e da súa única familia, a dos áfidos.

Este insecto é parasito de moitas plantas, silvestres ou cultivadas, da familia das fabáceas (ou leguminosas), incluíndo os chícharos (dos que toma o nome), as xudías, os trevos e a alfalfa. 

Así mesmo, tamén é o axente vector de certas enfermidades virais.

Taxonomía
---------

### Descrición

A especie foi descrita en 1776 polo entomólogo e gravador inglés Moses Harris. 

### Subespecies

Recoñécense dúas subespecies:

* *Acyrthosiphon pisum ononis* (Koch, 1855)
* *Acyrthosiphon pisum pisum* (Harris, 1776)

Características
---------------

*Acyrthosiphon pisum* e un insecto moi pequeno, de 2,5 a 4,4 mm de lonxitude, de cor verde mazá (ou rosa para algunhas cepas). Ten o abdome inchado. Os seus ollos son vermellos e as súas antenas tan longas coma o corpo. As súas pezas bucais modifícanse para formar un tubo mordedor recto. Os individuos partenoxenéticos xeralmente non teñen ás; só os individuos sexuais ou colonizadores teñen ás translúcidas e con costelas finas.

Bioloxía
--------

### Nutrición

O pulgón do chícharo é un insecto picador e chupador. As súas plantas hóspedes son membros da familia das fabáceas: chícharos, xudías, alfalfa, trevo... Unha vez instalados nunha planta hóspede, o pulgón perfora coas súas bocas urticantes até chegar a un vaso condutor de zume elaborado. Despois diso, case non se moverá máis, e bombeará o zume nutritivo continuamente.

### Defensa contra os seus depredadores

Cando un herbívoro se achega a menos de 5 cm, moitos pulgóns dos chícharos detectan o seu alento, despréndense do seu soporte vexetal e caen ao chan, escapando así do seu depredador.

A pesar do seu nome francés, *puceron vert du pois* ("pulgón verde do chícharo"), os individuos deste pulgón poden ser de cor verde ou rosa. Ocorre que os adultos rosas son comidos polas xoaniñas, mentres que as larvas dos verdes son atacadas por avespas parasitoides que poñen alí os seus ovos. O estudo da flora microbiana deste pulgón revelou unha bacteria simbiótica do xénero *Rickettsiella* responsábel da síntese de pigmentos verdes, provocando que as larvas rosadas se volvan verdes a medida que se desenvolven, protexendo así as xoaniñas verdes adultas. *Rickettsiella* adoita asociarse con *Hamiltonella defensa* e con *Serratia marcescens*, que protexen ao pulgón das avespas parasitoides. A vulnerabilidade do pulgón ante depredadores e parasitos está, polo tanto, fortemente condicionada pola simbiose con estas bacterias.

Galería de imaxes
-----------------

* Adulto (forma verde) sobre unha flor.Adulto (forma verde) sobre unha flor.
* Adultos e ninfas alimentándose nunha folla de Lactuca sativa.Adultos e ninfas alimentándose nunha folla de *Lactuca sativa*.
* Adulto (forma rosa) sobre Medicago sativa.Adulto (forma rosa) sobre *Medicago sativa*.
* Adulto e a súa proxenie alimentándose dunha vaíña de Cytisus scoparius.Adulto e a súa proxenie alimentándose dunha vaíña de *Cytisus scoparius*.
* Una momia de pulgón do chícharo. É o esqueleto externo, oco, dun pulgón morto por unha avespa parasitoide.Una *momia* de pulgón do chícharo. É o esqueleto externo, oco, dun pulgón morto por unha avespa parasitoide.

Notas
-----

1. ↑  *Acyrthosiphon pisum* (Harris, 1778) en Inventaire national du patrimoine naturel (INPN).
2. ↑  Maurice Mashaal: "Les pucerons soufflés par des mammifères". *Pour la Science*, 13 de agosto de 2010. Consultado o 13 de decembro de 2021.
3. ↑  Tsutomu Tsuchida *et al*. (2010): "Symbiotic Bacterium Modifies Aphid Body Color". *Science* **330** (6007): 1102-1104.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Acyrthosiphon pisum Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Acyrthosiphon pisum*** |

### Bibliografía

* Blackman, R. L. & Victor F. Eastop (2007): *Aphids on the World's Herbaceous Plants and Shrubs*, 2 Volumes. ISBN 978-0-4714-8973-3.

### Outros artigos

* Afidoideos

|  |  |
| --- | --- |
| Control de autoridades | 
* Wd: Q1348560
* EBID: ID
* MAG: 2781350953

 |

|  |  |
| --- | --- |
| Identificadores taxonómicos | 
* ADW: Acyrthosiphon\_pisum
* BugGuide: 356333
* Dyntaxa: 245836
* EOL: 588004
* EPPO: ACYRON
* FE: 54351
* FE-New: ID
* GBIF: 2077503
* iNaturalist: 132882
* IRMNG: 11057434
* ITIS: 200572
* NCBI: 7029
* PPoE: ID
* Soortenregister: 158989
* TAXREF: 215157

 |